als_Latn dik_Latn ron_Latn
Nëpërmjet një reagimi në faqen Transparenca.al, qeveria shqiptare ka pranuar skandalin e bllokimit të ilaçit kurues për leuçeminë. Reagimi i faqes së kryeministrisë pohon dublimin dhe lejet e paligjshme të importit të dhëna për disa kompani që dyshohet se janë mbështetur nga drejtorë të rëndësishëm të Ministrisë së Shëndetësisë.
Një MEMO konfidenciale e publikuar katër ditë më parë në HashtagAL zbuloi se zyrtarë të Ministrisë së Shëndetësisë kishin bllokuar dhe zvarritur kontratat për autorizimin e shitjes së këtij bari dhe tre kompani ishin në garë për të dominuar tregun. Sot për këtë çështje reagoi dhe deputetja demokrate Albana Vokshi.
Nga ana tjetër kryeministria pohon zvarritjen dhe shkeljen e procedurave por shton se ky ilaç nuk i ka munguar tregut në asnjë moment, duke ofruar dhe disa shifra mbi numrin e tabletave që ndodheshin në treg.
Në vijim publikojmë deklaratën e plotë të faqes Transparenca.al, si dhe konkluzionet e MEMO-s së publikuar ekskluzivisht në Hashtag.al.
-REAGIMI I QEVERISË:
Për bllokimin e barit për leuceminë:
Në përgjigje të pretendimit të ngritur prej deputetes Albana Vokshi sqarojmë se Ministria e Shëndetësisë nuk ka bllokuar për asnjë ditë barin “Fludarabine”, por ka ndërmarrë veprimet e nevojshme ligjore për furnizimin e vijueshëm të tregut me barin në fjalë.
“Fludarabine 10 mg” ka qenë i autorizuar për tregtim me Urdhër Ministri nr. 392, datë 01.07.2009, për një afat 5-vjeçar. Pas datës 30 qershor 2014, pra me përfundimin e afatit të regjistrimit të barit, “Rejsi Farma” vazhdoi ta furnizojë si bar të paregjistruar, por duke marrë lejet përkatëse të importimit për raste të tilla nga Ministri i Shëndetësisë.
Ndërsa më 1 maj 2015, edhe pse bari “Fludarabine” nuk ishte i regjistruar, nisur nga rëndësia e tij për mjekimin e pacientëve, Komisioni Teknik i hartimit të Listës së Barnave të Rimbursueshme (LBR) propozoi që bari të ishte pjesë e LBR 2015. Fondi lidhi kontratë me shpërndarësin “INCOMED” për furnizimin e tregut, dhe në zbatim të kontratës, Ministria e Shëndetësisë ka dhënë leje importi për bar të paregjistruar.
Ndërkohë që më 20 maj 2015, Agjencia e Barnave regjistroi barin “Fludarabine” të kompanisë “Genzyme” dhe në LBR 2016, hyrë në fuqi më 1 qershor 2016, bari tregtohet nga “Rejsi Farma” si shpërndarës farmaceutik i autorizuar nga kompania prodhuese.
Për sa i përket furnizimit të tregut e vërteta është se nuk ka patur asnjëherë mungesë të barit “Fludarabine”, ashtu siç e tregojnë edhe të dhënat publike ne faqen e internetit të Fondit për sasinë e çdo bari të rimbursuar sipas muajve:
Prill 15 – 120 tableta
Maj 15 – 250 tableta
Qershor 15 – 250 tableta
Korrik 15 – 300 tableta
Gusht 15 – 310 tableta
Shtator 15 – 420 tableta
Tetor 15 – 420 tableta
Nëntor 15 – 365 tableta
Dhjetor 15 – 275 tableta
Janar 16 – 300 tableta
Shkurt 16 – 115 tableta
Mars 16 – 60 tableta
Prill 16 – 160 tableta
-KONKLUZIONET E MEMO-s QË PUBLIKOI HASHTAG:
– MSH/FSDKSH zjedh te perfshije ne listen e rimbursimit nje bar, cmimi i te cilit eshte fillimisht 114 Euro/kuti me i larte (276 Euro cmimi i Zyres se Perfaqesise kundrejt 390Euro/kuti te kompanise Incomed) dhe me pas diferenca rritet ne 140 Euro/kuti (250 Euro cmimi i Zyres se Perfaqesise i miratuar kundrejt 390 Euro/kuti i cmimit te listes, deklaruar nga subjekti Incomed sh.p.k.)
– Subjekti Incomed sh.p.k. i perzgjedhur nga MSH/FSDKSH, nuk ploteson dot kushtet e kontrates per furnizim me kete bar (nje here shprehet per arsye furnizimi dhe me vone se ka qene i detyruar nga Drejtori i Drejtorise Farmaceutike te nderprese kontraten).
– Drejtori i Agjencise, tejkalon kompetencat duke leshuar autorizim importi per nje bar te autorizuar (te regjistruar) pa patur nje konfirmim zyrtar te cmimit CIF te barit dhe per me teper me nje diference prej 40.2 Euro/kuti nga cmimi i listes se rimbursimit (390 Euro/kuti kundrejt 430.2 Euro/kuti ne autorizim) dhe nje diference 180.2 Euro/kuti (430.2 Euro – 250 Euro i miratuar nga Komisioni i Çmimit te Barnave).
– Drejtori i DF ne MSH, tejkalon kompetencat duke kerkuar heqjen apo perfshirjen e kompanive ne kontratat e furnizimin me barna, duke mos njohur asnje procedure adminsitrative.
– FSDKSH, nxjerr njoftim ne faqen e saj zyrtare se kompania e autorizuar per furnizimin me kete bar eshte vetem Incomed sh.p.k., nderkohe qe edhe subjekti Rejsi Farma sh.p.k. pretendon se edhe ai eshte i autorizuar per barin ne fjale.
– Bari mungoi ne treg per muaj te tere, sepse keto insitucione pervecse abuzojne me cmimin, ia percjellin situaten njeri – tjetrit, pa i dhene zgjidhje.
– Pacienti mbetet pa mjekim, nderkohe qe bari eshte jetik pasi sipas protokollit ai rekomandohet ne Ca, me konsultë të Shërbimit Hematologjik të QSUT.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn swe_Latn als_Latn als_Latn als_Latn als_Latn als_Latn als_Latn als_Latn als_Latn als_Latn sag_Latn als_Latn als_Latn als_Latn als_Latn als_Latn als_Latn als_Latn als_Latn als_Latn